### Beslutninger

Tilbagesendes Magistratsafdelingen for Teknik og Miljø og Magistratsafdelingen for Børn og Unge med bemærkning, at byrådet i sit møde den 24. september 2025 har vedtaget Magistratens foranstående indstilling af 9. september 2025.

Magistratsafdelingen for Teknik og Miljø udarbejder notat.

###

Om- og udbygning af Kolt Skole til permanent special-skoleafdeling for Langagerskolen, samt køb og permanentgørelse af to pavilloner på Langagerskolen.

### Resume

I de seneste år har der været et stort kapacitetspres på specialskoleområdet i [adresse]. Både som følge af befolkningstilvækst og som følge af væksten i børn, der får anvist et specialtilbud.

Holger Holm viste et behov for 145 ekstra pladser på Langagerskolen frem mod 2029. Nye prognoser viser dog et behov for 176 pladser. Byrådet besluttede derfor med Budget 2025, at den tidligere [adresse] skal om- og udbygges til permanent specialskoleafdeling for Langagerskolen. Der vil blive opført en ny elevbygning, samt ske ombygning og modernisering af de eksisterende bygninger. Indstillingen anmoder om projekterings-midler til anlægsprojektet.

Indstillingen anmoder også om ændring af projektindholdet for udbygning af Langagerskolen til en tresporet skole, som blev besluttet af byrådet den 19. januar 2022. I stedet for en ny elevbygning ønskes køb og permanentgørelse af to pavilloner for at sikre kapaciteten til tre spor.

### Beslutningspunkter

Det indstilles:

At 1) der gives anlægsbevilling på i alt 16 mio. kr. til projektering af ud- og ombygning af Kolt Skole til specialskole finansieret af rådighedsbeløb afsat til ud- og ombygning af Kolt Skole ved Budget 2025.

At 2) rådighedsbeløbene fordeles som beskrevet i afsnit 6 og frigives med 4,0 mio. kr. i 2025 og 12,0 mio. kr. i 2026.

At 3) der afsættes rådighedsbeløb i 2029 på i alt 18,6 mio. kr. til etablering af en ekstra Berta Winther med plads til omkring 30 elever på [adresse], finansieret af anlægsreserven til indeklima, modernisering og toiletter.

At 4) der foretages køb og permanentgørelse af midlertidigt pavillonbyggeri på Langagerskolen finansieret af an-lægsbevilling og rådighedsbeløb frigivet i 2022.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-09-2025

Punktnummer: 4

Fremsendes til [adresse] med bemærkning, at Magistraten i mødet den 9. september 2025 anbefaler, at byrådet tiltræder Magistratsafdelingen for Børn og Unges og Magistratsafdelingen for Teknik og Miljøs indstilling af 1. juli 2025.